Heerlik en rustig gekuier. Kinders raak weg in die tuin of swem heeldag. Ruim, skoon gastehuis, met alles wat jy benodig vir 'n kuier weg uit die stad. Karen is 'n wonderlike gasvrou.
Baie dankie Karen vir die ontvangs. Alles was 100% gewees. Sal dit vir enigiemand aanbeveel om daar te bly.
Dis 'n baie mooi plek, baie rustig en die mense is baie vriendelik daar. Sal enige tyd weer teruggaan.
Ek sal Bergsig beslis aanbeveel. Ons het 'n heerlike wegbreeknaweek daar geniet in 'n rustige omgewing. Die pragtige bome en tuin laat mens of jy ver van 'n dorp is en tog is dit 'n hanetree tot in die dorp. Skoon en netjies met alle nodige geriewe. Karen is baie vriendelik en behulpsaam, selfs 'n ogie gehou oor my hondjie terwyl ons by die Sondela Expo was. Dit het my totaal verras en mens waardeer so 'n gebaar van omgee in vandag se lewe ontsettend baie. Ons sal beslis weer daar oorbly wanneer ons Bela-Bela besoek.
Die plek word hoog aanbeveel. Nie slegs vir oornag nie, maar vir 'n vakansie op sigself. Die fasiliteite is ongelooflik: Goed toegerus maar met die privaatheid wat mens graag wil hê. Karen is baie vriendelik en haar liefde vir mense spreek boekdele! Moet 'n kuier hier nie mis nie.
Die verblyf, een aand, was aangenaam, in 'n rustige omgewing met mooi plantegroei. Kamer was skoon en netjies met die nodige geriewe. Diens was vriendelik en baie bedagsaam. Sal enige tyd weer hier oorbly.
Ons het heerlik gerus, die woonstel is baie goed ingerig. Ek sou graag 'n sportkanaal vir my man op TV wou hê, maar dankie vir die gasvryheid. Dit is heerlik stil en ek sal baie graag weer by Bergsig wil gaan kuier.
Ek kan Bergsig Gastehuis met die grootste vrymoedigheid aanbeveel. Dit is 'n juweel. Al wat jy hoef te bring, is net jou kos en klere. Ons het ongelukkig net 1 nag daar geslaap maar sou liewer 'n hele week daar wou bly!
Die gastehuis is op die mooiste plek geleë, die tuine is verskriklik mooi en goed versorg. Die eienaars baie vriendelik en hulpvaardig. Die eenheid wat ons in gebly het, was baie netjies, skoon en gerieflik met als wat jy nodig het indien jy selfsorg-eenhede verkies. Ons het baie lekker gemaklik gebly.